שאלה: ללמה העולם נברא? מה המטרה?: :) אני בן אדם מאמין אך אני מחפשת תשובות כל מיני שאלות שצצות לי בענייני הדת והקשר עם הקבה. למה בעצם נברא העולם? אחרי הכל אנשים מתים ונולדים מחדש הכל מחזורית והכל אותו דבר.אז למה הוא נברא? למה אנחנו חיים פה בעולם הזה? מישו אחר יכול לחיות במקומנו ולמה דווקא אנחנו? העולם לא נברא לנו הוא נברא לכולם אז למה דווקא אנחנו יכולים לחיות בעולם ולא אנשים אחרים? למה לי מגיע הזכות להיות בעולם? ולמה הוא בכלל נברא אם הכל מחזוריות?
תשובה: מצוין שאתה מחפש תשובות לשאלות בפרט בגיל הזה שבו אתה מחפש את המשמעות להמון דברים שעד עכשיו היה לך כמובן מאליו, אני מאד מעריך את זה ומאד מעודד את זה! "למה בעצם נברא העולם? אחרי הכל אנשים מתים ונולדים מחדש, הכל מחזוריות וכהל אותו דבר." אני רוצה להציב לך מקרה, פעם אחת בנו בניין גבוה ומשוכלל, וכל פעם הגיעו אנשים עשו משהו והלכו, באו עשו משהו והלכו, כך עשו במחזוריות מופלאה, אחד בא והתקין חשמל, אחד בא והתקין חלונות, אחד בא ועשה טיח, האחר לבנים ואחד מרצפות, כל אחד בא ועשה את התפקיד שבו הוא מומחה, וכך במשך הזמן נבנה בניין מפואר ומשוכלל. כך גם פה בעולם, אין דבר כזה מחזוריות, והכל אותו דבר, לכל אחד יש את התפקיד שלו שבו הוא ממלא בעולם, שבו הוא תורם לעולם, לשכלולו, ליישובו, לתפקודו, כל אחד מוסיף את הצבע שלו, שבו הוא מאיר בעולם, והקב"ה בשביל זה שם לכל אחד תכונות שונות, כשרונות שונים, נטיות שונות יכולות שונות, וכך הוא נדרש להוציא לפועל את הפוטנציאל שלו את כל כוחותיו ויכולותיו, את כל כשרונותיו ותכונותיו, ולא רק זה, לכל אחד יש את החלק בתורה שבו הוא שייך, ואת המצווה שהוא נמשך אליה ביותר, שבו הוא משקיע כל כולו, ונמצא שהקב"ה מתגלה על ידנו פה בעולם הזה, וזה המטרה שלנו, ואיך הגעתי לזה? הקב"ה בעולם הזה הוא נעלם, הוא "מציץ מן החרכים", והתפקיד, המטרה, שהקב"ה שם אותנו בעולם הזה, הוא לא רק שה  יהיה נעלם, משהו מעורפל, אלא יתגלה פה בעולם הזה, וכמובן, כמה שנדע אותו אף פעם לא נצליח להשיג את האינסוף, אבל בכלים שלנו, בעולם הזה, הקב"ה שם לנו את ביטויו, את התגלותו, את שמו, אישיותו, מידותיו, (י"ג מידות, שמו של הקב"ה חותמו של הקב"ה אמת), הקב"ה מדבר איתנו דרך מה שהוא נתן "לנו", כוחות מידות תכונות ערכים וכשרונות וכו, הוא מתגלה דרך כל ה"חיים" שהוא שם בעולם כולו, ואת זה הוא שם בהדרגתיות בעולם, דומם צומח חי מדבר, כל דבר מגלה חלק מבניין האלוקות שהולכת ונבנית בעולם, ומי מגלה את הקב"ה בצורה יותר טובה יעילה, איכותית, שתוביל ותנהיג את העולם? אלו עם ישראל, ועל ידי התורה הקדושה שהיא שיא שאיפת האמת והצדק, ואת זה אנחנו מייצגים ולזה זכינו בזכות בחירת ה  את אבותינו, לכל בני העולם מגיע הזכות להיות פה בעולם, לגלות חלק מהאלוקות בעולם, ולעשות את התפקיד שלה בעולם, כל אומה יש לה את השר הרוחני שלה, למשל יפת -יון יש לה את החוש האסתטיקה והיופי, וכן לכל אומה ולשון יש את התפקיד שלה, כמו בגוף יש את לכל איבר יש את התפקיד שלו, וישראל הם הלב באומות כמו הלב באיברים, הוא מזרים חיים לכל האומות ומחייה אותם, כמו הלב שמזרים דם לכל האיברים. "למה נברא העולם" יכולה להישאל רק אחרי שאני יודע שהתשובה שאני מחפש, היא לא תהיה משהו תלוש, פילוסופי רוחני, שלא בהכרח שייך לי, כי זה לא באמת מה שאני מחפש, אלא אני מחפש בתשובה משמעות שבה יהיה לי דרך ברורה, מה יביא לי את הדרך הנכונה שבה אני יוציא את מרב כוחותיי לפועל, מה ירעיף עלי חום ואהבה, מה ייתן לי תמיכה אמון וכוח, מה ייבנה את אישיותי ויעצב את דרכי בתוך כל העולם הזה ועם כל מה שהוא מציע ולכן הוא צריך למצוא את התשובות דרך ההתבוננות באישיותו, ובמסורת של עם ישראל ובתורתו, וכך הוא ימצא את אלוקיו שבקרבו,את המטרה שלו והחלק שלו בעולם. חן אם משהו לא מובן ויש עוד שאלות ובירורים אשמח לתגובה chencorcos gmail.com